Foto: iStock Notarial harakatlar va FHDYo organlari xizmatlari uchun to‘lovlarni amalga oshirishda interaktiv xizmatlarni joriy etishni kengaytirish chora-tadbirlari to‘g‘risidagi Hukumat qarori qabul qilindi. Qarorga muvofiq: - notarial xizmatlar va FHDYo organlari uchun to‘lovlarni amalga oshirishda interaktiv axborot-kommunikatsiya vositalari, jumladan, bankomat, terminal, infokioska va mobil ilovalar joriy qilinadi; - tijorat banklari notarial idoralar va FHDYo organlaridagi maxsus kassalar orqali tushayotgan davlat boji to‘lovlari summasining (1%) bir foizi miqdorida mukofot oladi; - notarial idoralar va FHDYo organlari binosida maxsus kassalar va to‘lov punktlari ochilganligi uchun tijorat banklari va to‘lov punktlari agentlik tarmoqlari ijara to‘lovi, kommunal va ekspluatatsion xizmatlar to‘lovlaridan ozod qilindi.